สวัสดีค่ะทานยาคุมกำเนิด เมโลเดีย ฮอร์โมนรวม 21 เม็ดทานมา 2 ปีได้แล้วค่ะประมาณ 20 กว่าแผงเมื่อวาน(22/02/2019) ลืมทานยา ซึ่งเป็น ยาเม็ดรองสุดท้ายของแผง วันนี้(23/02/2019) มาพบว่าเมื่อวานไม่ได้ทาน จึงทานพร้อมกันกับเม็ดของวันนี้ซึ่งเป็นเม็ดสุดท้ายของแผง (ตามที่ใบชี้แจงข้อมูลที่แนบมากับยาได้ให้ไว้ให้ทานพร้อมกันเมื่อนึกได้)ซึ่งพออ่านเพิ่มเติมในใบชี้แจ้ง ได้ให้คำแนะนำว่า หากลืมทานยา 1 เม็ดในสัปดาห์ที่ 3ให้ทานเม็ดที่ลืมทันทีที่นึกได้ แม้จะต้องทานยา 2 เม็ดพร้อมกันในครั้งเดียว และทานต่อให้หมดแผงเดิมจนหมด และให้เริ่มทานยาแผงต่อไปได้เลย ไม่ต้องมีช่วงเว้นหยุดทานยาทั้งนี้ไม่ได้มีเพศสัมพันธ์กับสามีมาเกือบอาทิตย์ก่อนที่จะลืมทานยาคำถามคือการทานยาแผงใหม่ต่อเลยไม่ต้องมีการเว้น 7 วัน จำเป็นหรือไม่คะ ทำไมถึงแนะนำให้ไม่ต้องเว้น 7 วันได้นำไปปรึกษาเภสัช ร้านขายยา 2 ร้าน ได้ให้คำแนะนำเหมือนกันว่า สามารถเว้น 7 วันเหมือนปกติได้ ไม่จำเป็นต้องทานแผงต่อไปทันที ควรปฏิบัติตามคำแนะนำนี้หรือไม่คะ
สวัสดีค่ะ จากที่สอบถามมา ในเอกสารกำกับยา อาจจะต้องการให้มีการเพิ่มระดับยาให้มีขนาดสูงเพื่อให้ยาออกฤทธิ์เต็มที่นะคะแต่ในทางปฏิบัติ สามารถรับประทานตามที่เภสัชกรแนะนำได้นะคะ คือ เว้น 7 วันแล้วจึงเริ่มแผงใหม่ เพราะ รับประทานยาคุมกำเนิดมาต่อเนื่องกันหลายแผงแล้วค่ะ อีกทั้งเพื่อไม่ให้ประจำเดือนคาดเคลื่อนนะคะหากมีความกังวลเรื่องประสิทธิภาพของยาคุมกำเนิด สามารถใช้ถุงยางอนามัยร่วมด้วยได้นะคะสามารถอ่านเพิ่มเติมได้ที่นี่ค่ะ